AQSh prezidenti Barak Obama Vashingtonda bo‘lib o‘tgan matbuot-anjumanida kongress Eron bilan yadroviy kelishuvni ma’qullashi kerakligini aytdi. “Dalillarga asoslangan holda, kongressdagi ko‘pchilik bu bitimni ma’qullashi kerak. Men Respublikachilar partiyasi bu kelishuvni qo‘llab-quvvatlashiga umid bildirmayman. Biroq men munozaralar spekulyatsiya va yolg‘on axborotga emas, balki dalillarga asoslanadi deb kutib qolaman”, deb aytdi Obama.